open-index/open-wikipedia-markdown huggingface dataset:
უდე

**უდე** — სოფელი საქართველოში, ადიგენის მუნიციპალიტეტში, თემის ცენტრი (სოფლები: უდე, ზაზალო).

საბჭოთა პერიოდში სოფელში განვითარებული იყო მეცხოველეობა, მებაღეობა, მეკატროფილეობა, მებოსტნეობა.

## დემოგრაფია
2014 წლის აღწერის მონაცემებით სოფელში ცხოვრობს 2728 ადამიანი.

## ღირსშესანიშნაობები
სოფელ უდესა და მის მიმდებარე ტერიტორიებზე კულტურული მემკვიდრეობის უამრავი ძეგლია შემორჩენილი:

* XIV-XVI საუკუნეების ღვთისმშობლის ეკლესია
* 1904-1912 წლების ღვთისმშობლის მიძინების ეკლესია
* შუა საუკუნეების პერიოდის რვა ეკლესიის ნანგრევები, მათ შორის „შუშან ქალის“, „წყისისა“ და „ხვანის“ ნაეკლესიარები
* უდეს კათოლიკური ეკლესია
* ბუზმარეთის ორი ეკლესია (აღდგენილია 1999 და 2007 წელს)
* ხანდაკის შუა საუკუნეების ციხე-კოშკი

## ლიტერატურა
## სქოლიო
კატეგორია:ადიგენის მუნიციპალიტეტის სოფლები
ივანე კვინიტაძე

**ივანე სიმონის ძე კვინიტაძე** (დ. 1 თებერვალი, 1825 — გ. 14 იანვარი, 1897, თბილისი) — რუსეთის არმიის პოლკოვნიკი (1877), კავკასიის ომისა და რუსეთ-ოსმალეთის 1877-78 წლების ომის აქტიური მონაწილე.

## ბიოგრაფია
დაიბადა თბილისის გუბერნიის აზნაურების ოჯახში. გიორგი კვინიტაძის მოგონებების წინასიტყვაობის ავტორის, თეიმურაზ ბაგრატიონ-მუხრანელის ცნობით, ივანეს მამა — სიმონ ჩიქოვანი იმერეთის აჯანყების შემდეგ ემიგრაციაში წავიდა, ივანე კი საქართველოში დარჩა და თავად ციციშვილების ოჯახში იზრდებოდა. 13 წლის ასაკში მან ახალი გვარი — კვინიტაძე მიიღო და რუსეთის სამხედრო სამსახურში ჩადგა. 1839 წელს ჩაირიცხა დაღესტნის მილიციაში და თავი გამოიჩინა შამილის სიმაგრის, ახულგოს იერიშში. მონაწილეობდა ღუნიბის აღებაში (1859). ფლობდა რამდენიმე ენას; ხშირად აგზავნიდნენ დაზვერვით დავალებებზე, მთიელებთან თარჯიმნის ფუნქციასთან ასრულებდა. გამოირჩეოდა დიდი ფიზიკური ძალითა და პირადი სიმამაცით. 

კავკასიაში მოგზაურობის დროს (1858-1859) თან ახლდა ფრანგ მწერალ ალექსანდრე დიუმას. მიიღო მაიორის (1864) და პოდპოლკოვნიკის (1869) წოდებები. 1873 წელს მონაწილეობდა ხივის ლაშქრობაში. ოსმალეთთან 1877-1878 წლების ომის დროს პოლკოვნიკის წოდებით მეთაურობდა დაღესტნის მე-2 არარეგულარულ ცხენოსან პოლკს. 1880 წლიდან აქტიურ სამხედრო მოღვაწეობას ჩამოშორდა; სიცოცხლის ბოლომდე ირიცხებოდა კავკასიის სამხედრო ოლქის ჯარებში. 1881 წლიდან მუდმივად ცხოვრობდა თბილისში, სადაც გარდაიცვალა 1897 წლის იანვარში. დაკრძალეს კუკიის წმინდა ნინოს ეკლესიის გალავანში. 

მიღებული ჰქონდა წმინდა გიორგის მე-4 ხარისხის ორდენი (1873), ასევე წმინდა ანას მე-3 და მე-4, წმინდა სტანისლავის მე-2 და მე-3, წმინდა ვლადიმირის მე-3 ხარისხის ორდენები და სხვა საბრძოლო ჯილდოები. დაქორწინებული იყო პელაგია სულაძეზე. ჰყავდა 4 შვილი — ქალიშვილები: ბარბარე (დ. 1864), ელენე (დ. 1866), სოფიო (დ. 1871) და ვაჟიშვილი გიორგი კვინიტაძე (დ. 1874), შემდგომში გენერალი.

## სქოლიო
კატეგორია:დაბადებული 1825
კატეგორია:გარდაცვლილი 1897
კატეგორია:ქართველი პოლკოვნიკები
კატეგორია:დაბადებული 1 თებერვალი
კატეგორია:გარდაცვლილი 14 იანვარი
კატეგორია:წმინდა გიორგის IV ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
კატეგორია:წმინდა ანას IV ხარისხის ორდენის კავალრები
კატეგორია:რუსეთის იმპერიის ოფიცრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
კატეგორია:წმინდა ვლადიმერის III ხარისხის ორდენის კავალრები
კატეგორია:ოქროს იარაღი „მამაცობისთვის“-ის კავალრები
ედლაი სტივენსონი I

**ედლაი იუინგ სტივენსონი I** ( დ. 23 ოქტომბერი, 1835 — გ. 14 ივნისი, 1914) — ამერიკელი პოლიტიკოსი, აშშ-ის 23-ე ვიცე-პრეზიდენტი 1893–1897 წლებში.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:აშშ-ის წარმომადგენელთა პალატის წევრები
კატეგორია:დაბადებული 23 ოქტომბერი
კატეგორია:დაბადებული 1835
კატეგორია:გარდაცვლილი 14 ივნისი
კატეგორია:გარდაცვლილი 1914
მარსელ ემე

**მარსელ ემე** (; დ. 29 მარტი, 1902 — გ. 14 ოქტომბერი, 1967) — ფრანგი ნოველისტი.

## ბიოგრაფია
მარსელ ემე დაიბადა 1902 წლის 29 მარტს, ქალაქ ჟუანში, საფრანგეთი, მჭედლის ოჯახში. რამდენიმე წელი სამედიცინო ფაკულტეტის სტუდენტი იყო, ხოლო შემდეგ თავის სარჩენად ბევრი ხელობის გამოცვლა მოუხდა; იყო ბანკის მოხელე, სტატისტი კინოში, გაზეთების გამყიდველი და სხვა. მცირე ხნით ჟურნალისტობდა, ხოლო 1926 წელს პირველი ლიტერატურული ნაბიჯები გადადგა. მისმა ერთ-ერთმა პირველმა რომანმა რენოდოს ლიტერატურული პრემია დაიმსახურა. ემეს გამოქვეყნებული აქვს 20-მდე რომანი, რომელთაგან ყველაზე ცნობილია *"მწვანე ფაშატი"*, *"ტრაველინგი"*, *"ურანუსი"*. იუმორით სავსე რომანებში ავტორი დასცი ნის ბურჟუაზიის სიყალბესა და ცრურწმენებს.

მარსელ ემე გარდაიცვალა 1967 წლის 14 ოქტომბერს პარიზში და დაკრძალულია სენ-ვინსენტის სასაფლაოზე.

## შემოქმედება
ემეს პიესებიდან ცნობილია *"ლუსიენი და ყასაბი"*, *"სხვათა თავი"* და სხვა. მაგრამ ემემ ყველაზე დიდი წარმატება მოიპოვა, როგორც ნოველისტმა. სხვა ნოველისტებისგან გამოირჩეოდა თხრობის თავისებური მანერით. მის ნოველებში ჩვეულებრივი ყოველდღიური ამბები შერწყმულია ფანტასტიურ, არერეალურ ამბებთან. მშვიდი და აუღელვებელი ტონით ის წარმოუდგენელ და დაუჯერებელ სიტუაციებში ათავსებს თავის პერსონაჟებს, ისე, რომ მკითხველს შთაბეჭდილება რჩება, თითქოს სრული ჰარმონიაა რეალურსა და წარმოდგენით სამაყაროს შორის. სწორედ ეს გადასვლები რეალურიდან ფანტასტიკურზე იწვევს კომიკურსა და მოულოდნელ ეფექტებს. ნოველათა კრებულებიდან ყველაზე ცნობილია *"კაცი, რომელიც კედლებში გადის"*, *"მოხატული ჭა"* და *"პარიზის ღვინო"*.

## ლიტერატურა
* ფრანგული ნოველა ორ ტომად – ტომი II; "საბჭოთა საქართველო", 1976; გვ: 549.

## რესურსები ინტერნეტში
* ბიოგრაფია  (*ფრანგულად*)
* ბიოგრაფია და ნაშრომები (*ფრანგულად და ინგლისურად*)

## სქოლიო
კატეგორია:დაბადებული 1902
კატეგორია:გარდაცვლილი 1967
კატეგორია:ფრანგი რომანისტები
კატეგორია:მწერლები ანბანის მიხედვით
პიერ ბული

**პიერ ბული** (; დ. 20 თებერვალი, 1912 — გ. 30 იანვარი, 1994) — ფრანგი რომანისტი.

## ბიოგრაფია 
პიერ ბული დაიბადა 1912 წლის 20 თებერვალს, ქალაქ ავინიონში, საფრანგეთი. სპეციალობით ინჟინერმა რვა წელი გაატარა აზიაში. პარიზში დაბრუნების შემდეგ, 1952 წელს, გამოაქვეყნა თავისი საუკეთესო რომანი *"ხიდი მდინარე კვაიზე"*, რომელიც ეკრანიზაციის შემდეგ უფრო პოპულარული გახდა. ბული ავტორია ათამდე რომანისა: *"ჯალათი"*, *"ხსნის გზები"*, *"მაიუმების პლანეტა"* და სხვა. მის შემოქმედებაში ერთგვარი შემობრუნება დაიწყო ფანტასტიკური ნოველების გამოქვეყნების შემდეგ. ეს ნოველები ორ კრებულად გამოიცა: *"აბსურდის ზღაპრები"* და *"E=MC2"*. 1962 წელს გამოცემული რომანი *"წმინდანი"* მეტაფიზიკურ საკითხევს იხილავს, ხოლო *სამოწუალო ამბები"* ტრაგიზმისა და ბურლესკის შერწყმაა.

პიერ ბული გარდაიცვალა 1994 წლის 30 იანვარს, პარიზში, საფრანგეთში.

## რომანები 
* *უილიამ კონრადი* (1950)
* *Le sacrilège malais* (1951)
* *Le Pont de la rivière Kwaï* (1952; *ხიდი მდინარე კვაიზე*)
* *Le Bourreau* (1954; US title *The Executioner*, UK title *The Chinese Executioner*) 
* *Not The Glory* (1955)
* ''L'épreuve des hommes blancs* (1955)
* *La face* (1956; tr. as *Saving Face* by Xan Fielding; also rendered as *Face of a Hero*)
* *E=mc2* (1957)
* *L’épreuve des hommes blancs* (1957; tr. as *The Test* by Xan Fielding)
* *Les voies du salut* (1958 tr. as *The Other Side of the Coin* by Richard Howard)
* *Walt Disney's Siam* (1958)
* *S.O.P.H.I.A.* (1959)
* *Un métier de seigneur* (1960; tr. as *A Noble Profession* by Xan Fielding)
* *For a Noble Cause* (1961)
* *La planète des singes* (1963; tr. as *Monkey Planet* by Xan Fielding; later rendered as *Planet of the Apes*)
* *Le jardin de Kanashima* (1964; tr. as *Garden on the Moon* by Xan Fielding)
* *Le Photographe* (1967; tr. as *The Photographer* by Xan Fielding)
* *Les Oreilles de jungle* (1972; *Ears of the Jungle*) - story of the Vietnam war told from the perspective of a North Vietnamese commander
* *Les Vertus de'lenfer* (1974; *The Virtues of Hell*)
* *Le Bon Léviathan* (1978; *The Good Leviathan*)
* *Les Coulisses du Ciel* (1979; tr. in 1985 as *Trouble in Paradise* by Patricia Wolf)
* *Miroitements* (1982; *Mirrors of the Sun*)
* *La Baleine des Malouines* (1983; US title: *The Whale of the Victoria Cross*; UK title: *The Falklands Whale*)
* *Pour l'amour de l'art* (1985; *For the Love of Art*)
* *Le Professeur Mortimer* (1988)
* *A nous deux, Satan!'' (1992)

## ლიტერატურა 
* ფრანგული ნოველა ორ ტომად – ტომი II; "საბჭოთა საქართველო", 1976; გვ: 549.

## სქოლიო
კატეგორია:დაბადებული 1912
კატეგორია:გარდაცვლილი 1994
კატეგორია:ფრანგი რომანისტები
კატეგორია:ფრანგი აგნოსტიკოსები
კატეგორია:ფრანგი სამეცნიერო ფანტასტიკის ჟანრის მწერლები
კატეგორია:XX საუკუნის ფრანგი რომანისტები
კატეგორია:XX საუკუნის ფრანგი მამაკაცი მწერლები
კატეგორია:მამაკაცი სცენარისტები
კატეგორია:ფრანგი მამაკაცი რომანისტები
კატეგორია:მწერლები ანბანის მიხედვით
ტენტენის თავგადასავლები

„**ტენტენის თავგადასავლები**“ () — კომიქსების სერია, შექმნილი ბელგიელი მხატვარ ჟორჟ რემის (1907–1983) მიერ, რომელიც წერდა ფსევდონიმით „ერჟე“. სერია პირველად გამოქვეყნდა ბელგიურ საბავშვო ჟურნალ „Le Petit Vingtième“–ში, 1929 წლის 10 იანვარს.

ტენტენის თავგადასავლების კომიქსების სერიამ დიდი პოპულარობა მოიპოვა ევროპაში. ეს წიგნები 50 ენაზეა თარგმნილი. აქამდე გაყიდულია მათი 200 მილიონი გამოცემა.

მთლიანობაში, არსებობს კომიქსის 24 კანონიკური ტომი.

ქართულმა გამომცემლობა „აგორამ“ 2009 წელს გამოსცა კომიქსების ერთ-ერთი ტომი, „ფარაონის სიგარები“.

## კომიქსების სია
სიაში წარმოდგენილია 24 კანონიკური კომიქსი „ტენტენის“ სერიიდან, ინგლისურ ენაზე, ფრანგულად გამოცემის თარიღებით.

ერთი სიუჟეტის ნაწილია შემდეგი ნომრები:

* „ფარაონის სიგარები“ და „ლურჯი ლოტოსი“
* „მარტორქის საიდუმლო“ და „წითელი რეკჰემის განძი“
* „შვიდი ბროლის ბურთი“ და „მზის ტაძარი“
* „დანიშნულება — მთვარე“ და „მკვლევრები მთვარეზე“

გარდა ამ სერიისა, 1972 წელს გამოიცა ალბომი ერჟეს ზედამხედველობით, თუმცა არა მისი ავტორობით. იგი ეფუძნება ფილმს „ტენტენი და ზვიგენების ტბა“.

ერჟეს დაწყებული ჰქონდა და შეწყვიტა მუშაობა კიდევ ერთ ალბომზე - „Le Thermozéro“ (1958).

## რესურსები ინტერნეტში 
* ტენტენის ოფიციალური საიტი
* Tintinologist.org –  ფანების საიტი, ვრცელი ინფორმაციით სერიის შესახებ

## სქოლიო 
კატეგორია:ერჟეს კომიქსები
წნისი

**წნისი** — სოფელი ახალციხის მუნიციპალიტეტში, კლდის თემში. მდებარეობს ახალციხის ქვაბულში, მდინარე მტკვრის მარცხენა ნაპირზე. ზღვის დონიდან 935 მეტრი, ახალციხიდან 8 კილომეტრი. სოფელში შემორჩენილია შუა საუკუნეების ციხის და XIII საუკუნის ეკლესიის ნანგრევები.

## დემოგრაფია
2014 წლის აღწერის მონაცემებით სოფელში ცხოვრობს 613 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
იზერი (მრავალმნიშვნელოვანი)

ტოპონიმი **იზერი**  შეიძლება აღნიშნავდეს:

* იზერი — დეპარტამენტი საფრანგეთში
* იზერი — მდინარე საფრანგეთსა და ბელგიაში
* იზერი — მდინარე საფრანგეთში
იზერი (მდინარე)

**იზერი** (, ) — მდინარე დასავლეთ ევროპაში.

სათავე აქვს ჩრდილოეთ საფრანგეთში, მიედინება საფრანგეთში და ბელგიაში.  ერთვის ჩრდილოეთის ზღვას ქალაქ  ნივპორტთან.

სიგრძე 78 კმ. აუზის ფართობი  1101 კმ².

## იხილეთ აგრეთვე 
* იზერის კოშკი

## რესურსები ინტერნეტში
* GéoPortail  
* The Yser at the Sandre database

კატეგორია:საფრანგეთის მდინარეები
კატეგორია:ბელგიის მდინარეები
ვოკლუზის დეპარტამენტი

**ვოკლუზის დეპარტამენტი** — დეპარტამენტი საფრანგეთის სამხრეთ ნაწილში, პროვანსი-ალპები-ლაჟვარდოვან ნაპირში. 

## ისტორია 
ვოკლუზი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.

## გეოგრაფია 
ვოკლუზის ფართობია 3567 კმ². 1999 წლის მონაცემებით დეპარტამენტის მოსახლეობა 499,685 ადამიანს შეადგენს და მას 50-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 140 ადამიანს. 

აქ ყველაზე გავრცელებული ენაა ფრანგული. ვოკლუზის მმართველია კლოდ ოტი.

## რესურსები ინტერნეტში 
*  Website of the General Council 
*  Prefecture website

კატეგორია:საფრანგეთის დეპარტამენტები
ჯონ ბროდუს უოტსონი

**ჯონ ბროდუს უოტსონი** (; დ. 9 იანვარი, 1878, გრინვილი, სამხრეთი კაროლინის შტატი — გ.   25 სექტემბერი, 1958, ნიუ-იორკი) — ამერიკელი ფსიქოლოგი, „ბიჰევიორიზმის“ ფუძემდებელი. ობიექტურ-ექსპერიმენტული მეთოდების გამოყენებით შეეცადა ფსიქოლოგია აეგო, როგორც ერთ-ერთი საბუნებისმეტყველო მეცნიერება. მთელი ფსიქოლოგიური მოქმედება გაგებული ჰქონდა, როგორც „სტიმულ-რეაქციის“ კავშირთა ერთიანობა. უოტსონის ფსიქოლოგიური კონცეფცია შექმნილია ცხოველთა კვლევის საფუძველზე. მისმა იდეებმა და მეთოდებმა დიდი გავლენა მოახდინეს ფსიქოლოგიის შემდგომ განვითარებაზე, მაგრამ ამ კონცეფციის მექანისტური შეზღუდულობა კრიტიკის ობიექტად იქცა.

## იხილეთ აგრეთვე
* ბიჰევიორიზმი

## რესურსები ინტერნეტში
* Psychology as the behaviorist views it (1913). Watson, John B., *Psychological Review*, 20, pp.&nbsp;158–177.
* Conditioned emotional reactions (The Little Albert study, 1920). Watson, John B. & Rayner, Rosalie, *Journal of Experimental Psychology*, 3(1), pp.&nbsp;1–14.
* John B. Watson. His Life in Words and Pictures  
* It's All in the Upbringing
* The Long Dark Night of Behaviorism

## სქოლიო
კატეგორია:ამერიკელი ფსიქოლოგები
კატეგორია:ნიუ-იორკში გარდაცვლილები
Casus belli

[thumb|[ფრანც ფერდინანდის პორტრეტი.]]
**Casus belli** *( - მიზეზი ომისთვის; სამხედრო ინციდენტი)* - რომის სამართლის იურიდიული ტერმინი, რომელიც აღნიშნავს ომის დაწყების ფორმალურ მიზეზს. თანამედროვე მეცნიერებაში გამოიყენება როგორც casus foederis ანტონიმი. Casus belli-ს ერთ-ერთი საუკეთესი მაგალითი არის ერც ჰერცოგ ფრანც ფერდინანდის მკვლელობა სარაევოში. ავსტრო-უნგრეთის იმპერიამ გამოიყენა ეს მკვლელობა როგორც სერბეთისადმი ულტიმატუმის, ხოლო შემდგომ ომის გამოცხადების მიზეზი.

## ლიტერატურა
*Bynkershoek, Cornelius van (2007). A Treatise on the Law of War. Lawbook Exchange. ISBN 1584775661.

## იხილეთ აგრეთვე 
* Casus foederis

კატეგორია:რომაული სამართალი
უენდელ მერედით სტენლი

**უენდელ მერედიტ სტენლი** (; (დ. 16 აგვისტო, 1904, რიჯევილი, ინდიანას  შტატი – გ. 15 ივნისი, 1971, სალამანკა, ესპანეთი) – ამერიკელი ვირუსოლოგი და პროფესორი, ნობელის პრემიის ლაურეატი.

## ბიოგრაფია 
1926 წელს დაამთავრა  ერლემის კოლეჯი (რიჩმონდი, ინდიანას შტატი). 1929 წლიდან მუშაობდა ილინოისის უნივერსიტეტში, 1930 წლიდან  - მიუნხენის უნივერსიტეტში. 1931 წელს დაბრუნდა ამერიკის შეერთებულ შტატებში, სამედიცინო კვლევების როკფელერის ინსტიტუტში (ნიუ-იორკი) სამუშაოდ, 1932 წლიდან გადავიდა პრინსტონის იმავე როკფელერის სახელობის ინსტიტუტში. 1948 წლიდან  უენდელ სტენლი ბერკლის უნივერსიტეტის (კალიფორნია) პროფესორია. 1941 წელს არჩეულ იქნა ამერიკის შეერთებული შტატების მეცნიერებათა აკადემიის, ხოლო 1963 წელს ნიუ-იურკის მეცნიერებათა აკადემიის წევრად.

1946 წელს უენდელ სტენლიმ ჯ.ნორტროპთან და ჯ.სამნერთან ერთად მიიღო ნობელის პრემია ქიმიაში.

## კვლევა 
უენდელ სტენლის კვლევის სფერო ვირუსოლოგია იყო. მან პირველმა, 1935 წელს მოახერხა თამბაქოს ვირუსის გამოკრისტალება და ზედმიწევნით შესწავლა. წინამორბედთა შრომათა გაანალიზებისას იგი იმ დასკვნამდე მივიდა, რომ თამბაქოს მოზაიკის ვირუსი  ცილოვანი მოლეკულა იყო. საკუთარი მოსაზრების დასადასტურებლად მეცნიერმა უმძიმესი შრომა გასწია. მან დაიწყო იმით, რომ  შეაგროვა ვირუსით დაავადებული ერთი ტონა თამბაქოს ფურცელი. იგი ამ ფურცლებს წურავდა, წვენს ასუფთავებდა და მასში შემავალ  ცილას იკვლევდა. შედეგად სტენლიმ  მიიღო ერთი სუფრის კოვზი მიკროსკოპული ნემსისებრი კრისტალები. ამ კრისტალების ყოველმხრივი შემოწმებით მან დაამტკიცა, რომ  ისინი მთლიანად ცილისაგან შედგებიან და არაფერს შეიცავენ, გარდა თამბაქოს მოზაიკის ვირუსისა. ვირუსოლოგიისათვის ამ ექსპერიმენტს კოლოსალური მნიშვნელობა ჰქონდა. ფაქტობრიად, ამ კვლევამ პრინციპული გარდატეხა შეიტანა ვირუსების შესწავლის საქმეში. სტენლის მიერ გამოკრისტალებული  თამბაქოს მოზაიკის ვირუსი პირველი ვირუსია, რომელზე მანიპულაციები და შემდგომი კვლევები გახდა შესაძლებელი. გარდა ამისა, სტენლის წყალობით დღეს უკვე საბოლოოდ დამტკიცებულია, რომ ვირუსი შედგება ორი ნივთიერებისაგან - ცილისა და ნუკლეინის მჟავისაგან. 

## ნაშრომები 
სტენლის ნაშრომი "ვირუსები და სიცოცხლის ბუნება", რომელიც მან თავის კოლეგა ე.ეველენთან ერთად დაწერა, ვირუსოლოგიაში კლასიკად ითვლება. ქართულ ენაზე წიგნი ალექსი მთვარელიძემ თარგმნა და გამოსცა  გამომცემლობა "ნაკადულმა" 1969 წელს.

## სქოლიო
კატეგორია:ამერიკელი ბიოქიმიკოსები
კატეგორია:დაბადებული 1904
კატეგორია:გარდაცვლილი 1971
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
წლის ადამიანი (Time)

„**წლის ადამიანი**“ (, 1999 წლამდე **Man of the Year**) — ამერიკული ჟურნალ *Time*-ის  ყოველწლიური ნომინაცია, რომელზეც წარდგენილი შეიძლება იყოს პიროვნება, ჯგუფი, იდეა თუ ობიექტი, რომელიც წლის მოვლენებში მონაწილეობდა. ნომინაციის წარდგენა ხდება დეკემბრის თვის უკანასკნელ ნომერში. წლის ადამიანის ნომინაცია დაწესდა 1927 წელს როდესაც ეს წოდება მიენიჭა მფრინავს ჩარლზ ლინდბერგს, რომელმაც ისტორიაში პირველად, მარტო გადაუფრინა ატლანტის ოკეანეს.

## შერჩევის კრიტერიუმები
წლის პიროვნებას ირჩევს აღმასრულებელი რედაქტორი. Time-ის სარედაქციო რუბრიკაში, სათაურით „თავისუფლებაზე წესრიგის დამყარება“, რიჩარდ სტენგელმა განმარტა პრინციპი, რომლითაც ჟურნალი ირჩევს ნომინანტს: 

სხვადასხვა დროს წლის ადამიანები იყვნენ: ფრანკლინ დელანო რუზველტი, ადოლფ ჰიტლერი, იოსებ სტალინი, ჯონ კენედი, ჯორჯ უოკერ ბუში, ამერიკელი ჯარისკაცი და ასევე ინტერნეტის მომხმარებელი.

Time-ის წლის ადამიანის წოდება ორჯერ მიენიჭა 16 ადამიანს (დალაგებულია ქრონოლოგიურად): ფრანკლინ დელანო რუზველტი, იოსებ სტალინი, ჯორჯ მარშალი, ჰარი ტრუმენი, უინსტონ ჩერჩილი, დუაიტ ეიზენჰაუერი, ლინდონ ჯონსონი, რიჩარდ ნიქსონი, რონალდ რეიგანი, დენ სიაოპინი, მიხეილ გორბაჩოვი, ბილ კლინტონი, ამერიკელი ჯარისკაცი (აბსტრაქტული გაგება), ჯორჯ უოკერ ბუში, ბარაკ ობამა, დონალდ ტრამპი.

Time-ის წლის ადამიანის წოდება სამჯერ მიენიჭა ფრანკლინ დელანო რუზველტს.

## პიროვნებების სია
## რესურსები ინტერნეტში
*

## სქოლიო
კატეგორია:Time (ჟურნალი)
ტენდერი

**ტენდერი** —  სამუშაოს, მომსახურების, საქონლის შესყიდვის ერთ-ერთი ფორმაა, რომლის საშუალებით ხორციელდება პოტენციურ მიმწოდებელთა მოწვევა წინადადებების წარსადგენად. შედეგად, ხორციელდება, წინასწარ განსაზღვრული წესების შესაბამისად, გამარჯვებულის გამოვლენა და მასთან ხელშეკრულების გაფორმება. როგორც წესი, ტენდერები ტარდება ღიად, რაც ნიშნავს იმას, რომ ნებისმიერ დაინტერესებულ პირს აქვს საშუალება, წარადგინოს სატენდერო წინადადება.

უკანასკნელ პერიოდში მნიშვნელოვნად იმატა შესყიდვების ელექტრონული პლატფორმების გამოყენებამ როგორც სახელმწიფო, ასევე კერძო სექტორის მიერ. საქართველოში, სახელმწიფო ტენდერები წარიმართება ელექტრონული ფორმით 2010 წლის პირველი დეკემბრიდან. ამავდროულად, არსებობს კერძო პლატფორმები, რომელთა საშუალებით ტენდერის გამოცხადება შეუძლია ნებისმიერ დაინტერესებულ პირს.

## რესურსები ინტერნეტში 
საქართველოს სახელმწიფო ერთიანი ელექტრონული სისტემა
შესყიდვების ელექტრონული სისტემა ETenders.ge

კატეგორია:ბიზნესი
კატეგორია:აუქციონები
კატეგორია:სახელმწიფო
სტენლი (მრავალმნიშვნელოვანი)

საკუთარი სახელი **სტენლი** შეიძლება აღნიშნავდეს:

## ტოპონიმები 
### ავსტრალია
* სტენლი — ქალაქი ტასმანიაში;
* სტენლი — მცირე ქალაქი ვიქტორიის შტატში.

### კანადა
* სტენლი — ქალაქი ბრიტანეთის კოლუმბიაში;
* სტენლის მთა — მთა ბრიტანეთის კოლუმბიაში;
* სტენლი — სოფელი ნიუ-ბრანსუიკში;
* პორტ-სტენლი — გაერთიანება ონტარიოში.

### ფოლკლენდის კუნძულები
* სტენლი — ფოლკლენდის კუნძულების დედაქალაქი.

### ჰონ-კონგი
* სტენლი — ქალაქი ჰონგ-კონგში.

### კონგოს დრ / უგანდა
* სტენლი — მთა აფრიკაში;
* სტენლი — ჩანჩქერი კონგოს დრ-ში.

### ეგვიპტე
* სტენლი — ალექსანდრიის ერთ-ერთი ცენტრალური უბანი.

### პაპუა-ახალი გვინეა
* ოუენ-სტენლი — მთები.

### გაერთიანებული სამეფო
#### ინგლისი
* სტენლი — სოფელი ინგლისში;
* სტენლი — ქალაქი დარემის საგრაფოში;
* სტენლი — სოფელი დარემის საგრაფოში;
* სტენლი — სოფელი;
* კინგს-სტენლი — სოფელი გლოსტერშირში.

#### შოტლანდია
* სტენლი — სოფელი.

### აშშ
* სტენლი — ქალაქი აიდაჰოს შტატში;
* სტენლი — ქალაქი აიოვის შტატში;
* სტენლი — სოფელი ლუზინიანის შტატში;
* სტენლი — ქალაქი მინესოტის შტატში;
* სტენლი — ნიუ-მექსიკოს შტატში
* სტენლი — ქალაქი ჩრდილოეთ კაროლინის შტატში;
* სტენლი — ქალაქი ჩრდილოეთ დაკოტის შტატში;
* სტენლის ოლქი — ოლქი სამხრეთ დაკოტაში;
* სტენლი — ქალაქი ვირჯინიის შტატში;
* სტენლი — ქალაქი უისკონსინის შტატში;
* სტენლი — ქალაქი უისკონსინის შტატში, ბარონის ოლქში.

## პიროვნებები
* სტენლი, უენდელ მერედით — ამერიკელი ვირუსოლოგი და პროფესორი, ნობელის პრემიის ლაურეატი;
* სტენლი, ჰენრი მორტონ — ჟურნალისტი, მოგზაური, აფრიკის მკვლევარი;
* სტენლი, პოლ — მუსიკოსი;
* სტენ ლი — ამერიკელი მწერალი, რედაქტორი და კომიქსების პერსონაჟთა შემქმნელი.

## სხვა 
* სტენლი — ქლიავის ჯიში.

კატეგორია:მრავალმნიშვნელოვანი გვერდები გვარის შემცველი სიებით
ფასთა კოტირება

**ფასთა კოტირება** – გამარტივებული საშუალება საქონლის, მომსახურებისა და მცირე სახის სამუშაოს  სახელმწიფო შესყიდვის, რომლის დროსაც განმსაზღვრელია ფასის კრიტერიუმი. ფასთა კოტირება შემსყიდველი ორგანიზაციის ხელმძღვანელის გადაწყვეტილებით შესაძლებელია გამოყენებულ იქნეს იმ საქონლის ან მომსახურების შესყიდვისათვის, რომლის სავარაუდო ღირებულება ნაკლებია 100.000 ლარზე, აგრეთვე იმ სამუშაოს შესყიდვისათვის, რომლის სავარაუდო ღირებულება ნაკლებია 200.000 ლარზე. (იხ. სახელმწიფო შესყიდვების შესახებ - საქართველოს კანონი).
ლუარა

**ლუარა** (, , , ) – საფრანგეთის ყველაზე გრძელი მდინარე, საერთო სიგრძით 1,013 კმ. სათავეს იღებს არდეშის დეპარტამენტში ჟერბე დე ჟონკის მთიდან, მიედინება ჩრდილოეთით ორლეანამდე, შემდეგ უხვევს დასავლეთით. ჩაედინება ატლანტის ოკეანეში ნანტთან ახლოს და ქმნის ესტუარს.
[thumb|400px|right| Loire river at[Saint-Nazaire]]
## რესურსები ინტერნეტში 
*Tourist Office Board Loire Valley   
*ლუარა, დიდი საბჭოთა ენციკლოპედია

კატეგორია:საფრანგეთის მდინარეები
ერთ პირთან მოლაპარაკება

**ერთ პირთან მოლაპარაკება (ეპმ)** — სახელმწიფო შესყიდვის ერთ-ერთი  საშუალებაა საქონლის, მომსახურებისა და  სამუშაოს. ერთ პირთან მოლაპარაკების საშუალებით შესყიდვა  შესაძლებელია გამოყენებულ იქნეს იმ საქონლის ან მომსახურების შესყიდვისათვის, რომლის სავარაუდო ღირებულება არ აღემატება 50.000 ლარს, აგრეთვე იმ სამუშაოს შესყიდვისათვის, რომლის სავარაუდო ღირებულება არ ღემატება 100.000 ლარს. არის კიდევ სხვა ძირითადი პირობები, რომელთა დროსაც ხორციელდება ერთ პირთან მოლაპარაკებით შესყიდვა.

კატეგორია:ბიზნესი
კატეგორია:ბიუჯეტი
ადური

**ადური** (, , ) — მდინარე საფრანგეთის სამხრეთ-დასავლეთ ნაწილში. მიედინება ზემო პირენეების, ატლანტური პირენეების, ლანდის და ჟერის დეპარტამენტების ტერიტორიებზე. მდინარე სანაოსნოა ქალაქ სენ-სევერამდე, მაგრამ თავისი სატრანსპორტო არტერიის დანიშნულება დაკარგა.

## რესურსები ინტერნეტში
* Commission Européenne—Natura 2000: Cartographie du Barthes de l'Adour  

კატეგორია:საფრანგეთის მდინარეები
აა (მდინარე)

**აა** () — მდინარე საფრანგეთში. მდებარეობს ქვეყნის ჩრდილოეთ ნაწილში. სათავეს იღებს სოფელ ბურტთან ახლოს და ჩაედინება ჩრდილოეთის ზღვაში.

## ჰიდროგრაფია 
მდინარე სათავეს იღებს პა-დე-კალეს დეპარტამენტის ბურტის მუნიციპალიტეტში, ლა-მანშის სანაპიროდან 25 კმ. აღმოსავლეთით, ზღვის დონიდან 120 მ. სიმაღლეზე.

## მოსახლეობა და ეკოლოგია 
მდინარის გასწვრივ განლაგებულია შემდეგი დასახლებული პუნქტები: Arques, Blendecques, Esquerdes, Fauquembergues, Grand-Fort-Philippe, Gravelines, Lumbres, Saint-Omer, Watten, Wizernes. მდინარე მნიშვნელოვნად დაბინძურებულია მის წყლებში სამრეწველო ნარჩენების ჩადინების შედეგად.

## გალერეა

011 Wizernes ( 62570 ).JPG
Aa 2002 07 20 après inondation.jpg
Aa anoxie.jpg
AA mur tombé parpaing 7 avril 2002.jpg
AaBergeEsquerdesBoisDeLaPoudrerieJanv92.jpg
Aa endiguée blendecquesFlood.jpg
Wavrans sur l'Aa en2019 (5).jpg
Aa River France1996 dry and polluted.jpg
Aa Arques déchets flottants.jpg
Aa Blendecques rejet chapelure.jpg
AaBasseMel.JPG
Aa Wizernes.jpg
AaRiverFrance Blendecques 1989.jpg
Wavrans sur l'Aa en2019 (2).jpg
Over de Aa - panoramio.jpg
Wavrans sur l'Aa en2019 (4).jpg
L'Aa - Blendecques - panoramio (1).jpg
Merck-Saint-Liévin (Pas-de-Calais, Fr) rivière Aa (02).JPG

## რესურსები ინტერნეტში
* La Vallée de l'Aa dans le pays de l'Artois

## სქოლიო
კატეგორია:საფრანგეთის მდინარეები
სათევზიის მღვიმე

**სათევზიის მღვიმე** — კარსტული მღვიმე საქართველოში, ხონის მუნიციპალიტეტში, სოფელ გელავერის მიდამოებში. გამომუშავებულია ქვედაცარცულ კირქვებში. მღვიმის ჯამური სიგრძე დაახლოებით 300 მ-ია. სათევზიის მღვიმე მდიდარია სტალაქტიტებით, სტალაგმიტებითა და ფარდებით. ფსკერი მოფენილია ლოდნარით. წყალდიდობის დროს მღვიმიდან მძლავრი ნაკადი გამოედინება.

## ლიტერატურა
კატეგორია:ხონის მუნიციპალიტეტის მღვიმეები
კატეგორია:ხონის მუნიციპალიტეტი
აგუ

**აგუ** (, ) — მდინარე საფრანგეთის სამხრეთში. მდინარის სათავე მდებარეობს ცენტრალური მასივის სამხრეთში, შემდეგ მიედინება ეროსა და ტარნის დეპარტამენტების ტერიტორიებზე და ერთვის მდინარე ტარნს მარცხნიდან.

კატეგორია:საფრანგეთის მდინარეები
ესტუარი

**ესტუარი** () — მდინარის ერთტოტიანი ძაბრისებურად გაფართოებული შესართავი. წარმოიქმნება მაშინ, როდესაც მდინარის მოტანილი მყარი მასალა შესართავთან კი არ ილექება, არამედ ზღვის დინებას ან მიმოქცევას ზღვაში შეაქვს.

შესართავი ესტუარის სახით გააჩნია მდინარეებს: გარონას, ლუარას, გვადალკვივირს, ტახოს, გვადიანას, დუეროს, ელბას, ტემზას, შენონს, სევერნს, სომას, ემსის (ევროპა); ანაბარს, პიასინას, ხატანგას, ნარბადას, იანძის (აზია); კონგოს, გამბიას (აფრიკა); კოლუმბიას, ჯეიმზს, წმინდა ლავრენტის მდინარეს (ჩრდილოეთი ამერიკა); პარანას, ესეკიბოს (სამხრეთი ამერიკა).

მდინარეთა ესტუარი გვხვდება მსოფლიოს მრავალ ადგილას, განსაკუთრებით იქ, სადაც განვითარებულია ხმელეთის შეჭრილ-შემოჭრილი უბნები.

ევროპაში უპირველეს ყოვლისა აღსანიშნავია მდინარე გარონას (შენაკად დორდონთან ერთად) ესტუარი, რომელიც ცნობილია ჟირონდის სახელწოდებით. მისი სიგრძე 75 კმ-ია, სიგანე კი (ქვემოთში) 10-15 კმ. მნიშვნელოვანია ასევე მდინარე ემსის ესტუარი (სიგრძე 20 კმ). ესტუართან ზღვა ძალიან ღრმაა.

## ლიტერატურა 
კატეგორია:ჰიდროლოგია
ენი (მდინარე)

**ენი** () — მდინარე საფრანგეთის აღმოსავლეთ ნაწილში. ენი არის მდინარე რონის მარჯვენა შენაკადებიდან ერთ-ერთი. ენი სათავეს იღებს 700 მეტრის სიმაღლეზე, იურის მთების სამხრეთ ნაწილში და ერთვის რონას ლიონიდან 40 კმ-ში.

კატეგორია:საფრანგეთის მდინარეები
ცელნამგალა ვეშაპი

**ცელნამგალა ვეშაპი** () — წყლის ძუძუმწოვარი ცხოველი დელფინისებრთა ოჯახისა. გავრცელებულია მსოფლიოს ყველა ოკეანეში, დაწყებული ცივი არქტიკული და ანტარქტიკული რაიონებიდან დამთავრებული ტროპიკული ზღვებით. ზღვის ბინადართა შორის ერთ-ერთ ყველაზე უფრო აგრესიულ ცხოველად ითვლება. კონტრასტულად მოშავო-მოთეთრო ფერისაა. ნიშანდობლივია სქესობრივი დიმორფიზმი. აქვთ 13 სმ-მდე სიგრძის მასიური კბილები, მოკლე თავი, მობრტყელებულია ზემოთკენ. მამრის სხეულის სიგრძეა 9-10 მ, წონა 7,5 ტ; მდედრისა, შესაბამისად — 7 მ, 4 ტ. ადამიანის მიმართ განსაკუთრებულ აგრესიას არ ამჟღავნებს.

## რესურსები ინტერნეტში 
## სქოლიო 
კატეგორია:ვეშაპისნაირნი
კატეგორია:დელფინისებრნი
ენა (მდინარე)

**ენა** () – მდინარე საფრანგეთში, უაზის მარცხენა შენაკადი. მდინარის სათავე მდებარეობს არგონის ტყეში საფრანგეთის ჩრდილო-აღმოსავლეთით სენტ-მენეუსთან. მთელი თავისი განფენილობის მანძილზე ენა კვეთს მიოზის, მარნის, არდენის, ენისა  და უაზას დეპარტამენტებს და ერთვის მდინარე უაზას.

კატეგორია:საფრანგეთის მდინარეები
ქორიძეები

**ქორიძეები**  — გურული წარმოშობის ქართული გვარი. 

## ისტორია
გადმოცემის მიხედვით ქორიძეები უხსოვარი დროიდან დასახლებულან სოფელ გამოჩინებულში, საჯავახოს მხარეში. ქორიძეებმა ააგეს პატარა ეკლესია წმინდა გიორგის სახელობისა, რომელიც 1519 წლით თარიღდება. მღდვლებად და დიაკვნებად თვითონ დადგნენ და ეს თანამდებობა მემკვიდრეობით გადადიოდა მამიდან შვილზე, მრევლი კი მახლობელი სოფლები ჰყავდათ.

ქორიძეებს სამოსახლო და საყანე ადგილები ნაკლებად ჰქონდათ; სიმინდიც აკლდათ და ლობიო-ღომიც. ნადირიც წინათ ბევრი იყო, მაგრამ თანდათან შემცირდა, ადამიანი კი გამრავლდა.

იმ დროს ბატონი და მფლობელი ის ხდებოდა, ვისაც ძალა, იარაღი და საფარი ჰქონდა. რაც დააკლდებოდა და სხვაგან ეგულებოდა, იარაღით იძენდა, ართმევდა. ამ „წართმევიას“ ფერხულში არც ქორიძეეები ჩამორჩნენ. ასე რომ, წირვა-ლოცვის დროს რომელიმე ქორიძეს ხელში ჯვარი ან საცეცხლური ეჭირა, „წართმევიას“ დროს კი — ხმალი.

გამოჩინებულის ქვემო კალთების და ახლომახლო ბარის სოფლები: საჯავახო, ორპირი, საკალოიანო, სამტრედე (ახლანდელი სამტრედია) ყოველთვის დაცემის ქვეშ იყვნენ, რადგანაც სათესი მიწაც და მოსავალიც საკმაოდ ჰქონდათ. ამიტომ ეს სოფლები გამოჩინებულის ტყეს ქორების ბუდეს, ხოლო შიგ მცხოვრებლებს — ქორებს უწოდებდნენ.

ბოლოს და ბოლოს, გამოჩინებულის ფერდობებზე მდებარე მოსახლეობა ქორიძეებს შეუთანხმდა: მოსავლის აღების დროს მათ მუდმივად ეძლეოდათ სიმინდი, ლობიო, ღომი, ღვინო, ხოლო ქორიძეებს „წართმევიაზე“ ხელი აეღოთ. ეს იყო ძლიერის უფლებიდან გამომდინარე თავისებური ხარკი, რომელიც შემდეგ საადათო სამართალად გადაიქცა. ეს ხარკი ეკლესიაში საღმრთო შესაწირავის სახით მიდიოდა.

ამგვარად, საჯავახომ, ორპირმა, საკალოიანომ და სხვა სოფლებმა გამოჩინებულის ხალხი ქორიძეებად მონათლეს, ხოლო ზემო ფერდობების ქორების მიერ დამორჩილებული მცხოვრებლებს ქორიძეების „კაცებს“ და არა ძეებს უწოდებდნენ, თითქოს ისინი მწვერვალის ყმები ყოფილიყვნენ.

## ლიტერატურა 
* ი. მაისურაძე, ქართული გვარ-სახელები, თბ. 1990 გვ.175

## რესურსები ინტერნეტში 
*ქართული გვარები. ქორიძეები  

*
ლიონის ოლიმპიკი (საფეხბურთო კლუბი)

**ლიონის ოლიმპიკი**, ან **ლიონი** () — ფრანგული საფეხბურთო კლუბი ქალაქ ლიონიდან, დაარსებული 1950 წელს. კლუბი მდებარეობს ლიონის უბან ჟერლანში. 1989 წლის შემდეგ ლიონი ლიგა 1-ში გამოდის.

თავის საშინაო შეხვედრებს ლიონი მართავს სტად ჟერლანზე და ვარჯიშობს ლიონში ტოლა ვოლოჟის ცენტრში. კლუბს შვიდჯერ აქვს მოგებული ლიგა 1, 4-ჯერ არის ქვეყნის თასის მფლობელი და აქვს მოპოვებული 1 საფრანგეთის ლიგის თასი, ლიონი არის საფრანგეთის ერთ-ერთი წარმატებული კლუბი.

კლუბი თავისი ძლიერების პიკში იყო 2002-2008 წლებში, როდესაც კლუბი ზედიზედ 7-ჯერ გახდა ქვეყნის ჩემპიონი, რაც საფრანგეთის რეკორდია ზედიზედ მოგებული ჩემპიონატისთვის. საერთაშორისო დონეზე ლიონი გამოდის ევროპის ყველაზე პრესტიჟულ ტურნეზე, ჩემპიონთა ლიგაზე.

## ისტორია
ფრანგული კლუბი ლიონის ოლიმპიკი დაარსდა 1950 წელს ორი კლუბის შეერთებით საფეხბურთო კლუბი ლიონი და ლიონის უნივერსიტეტის გუნდის შეერთებით. საფეხბურთო კლუბი ლიონი დაარსდა 1899 წელს და ლიონის ლიმპიკის ოფიციალური დაარსების თარიღადაც 1899 წელია მიჩნეული. «ლომების» სტადიონი სტად ჟერლანი იტევს 40 500 მაყურებელს. ყველაზე მეტი მაყურებელი სტადიონზე დაფიქსირდა 1980 წლის 9 სექტემბერს, რონის დერბში სენტ ეტიენთან, ოფიციალური მონაცემებით თამაშს 48 552 მაყურებელი დაესწრო. ლიონი XXI საუკუნის დასაწყისის ყველაზე წარმატებული ფრანგული კლუბია. 1960-1970 წლებში ლიონი წარმატებით გამოდიოდა საფრანგეთის თასზე.
1987 წლამდე ლიონი 4 წელი გამოდიოდა ლიგა 2-ში. შემდეგ კლუბის სათავეში მოვიდა ჟან მიშელ-ოლია. მისი წყალობით კლუბმა ფინანსურ წარმატებას მიაღწია და 1989 წლიდან დღემდე ლიგა 1-ში გამოდის.

ამ ორი წლის განმავლობაში კლუბის წარმატებაში დიდი წვლილი შეიტანა რაიმონ დომენეკმა. უკანასკნელი 10 წლის განმავლობაში კლუბი საფრანგეთის ჩემპიონატის ლიდერია. 
პირველი ჩემპიონის ტიტული ლიონმა დრამატულ ბრძოლაში მოიპოვა 2001-2002 წლის სეზონის უკანასკნელ ტურში, საშინაო შეხვედრაში ლანსის წინააღმდეგ, ეს იყო ლიონის წარმატების დასაწყისი ამის შემდეგ კლუბმა ზედიზედ 6-ჯერ მოიგო ჩემპიონატი. “Deloitte”-ს ცნობით 2009 წლისათვის ლიონის ბიუჯეტი 139,6 მილიონ ევროს შეადგენდა და ამ დროისთვის საფრანგეთის ყველაზე მდიდარი კლუბი იყო.

### წარმატებები ჩემპიონთა ლიგაზე
2002 წელს ჩემპიონატის მოგების შემდეგ ლიონი რეგულარულად გადის ჩემპიონთა ლიგაზე. 2004 წლის შემდეგ ლიონი ყოველ წელს ცდება ჯგუფურ ეტაპს, 2009-2010 წლის სეზონში კლუბი გავიდა ნახევარფინალში,სადაც მიუნხენის ბაიერნთან 2 მატჩის ჯამში 4-0 წააგო.

## სამწვრთნელო შტაბი
*მთავარი მწვრთნელი:  რემი გარდი
*მწვრთნელის თანაშემწე:  ბრიუნო ჟენეზიო
*მეკარეების მწვრთნელი:  ჟოელ ბატი
*ფიზ. მომზადების მწვრთნელი:  რობერტ დიუვერნი
*ფიზ. მომზადების მწვრთნელი:  ალექსანდრ დელალი
*ფიზიოთერაპევტი:  რედისი აბდელჟელილი
*ფიზიოთერაპევტი:  სილვენ რუსო
*ფიზიოთერაპევტი:  პატრიკ პერე
*პროფესიული გუნდის მენეჯერი:  კრისტოფ ტონი

## შემადგენლობა 
2020 წლის 5 ოქტომბრის მდგომარეობით

 

## ჯილდოები 
* საფრანგეთის ჩემპიონი (7): 2001-02, 2002-03, 2003-04, 2004-05, 2005-06, 2006-07, 2007-08.
* საფრანგეთის თასის მფლობელი (5): 1963-64, 1966-67, 1972-73, 2007-08, 2011-12.
* საფრანგეთის ლიგის თასის მფლობელი (1): 2001.

## სქოლიო 
## რესურსები ინტერნეტში 
;ოფიციალური
* ოლიმპიკი ლიონი  
* ESPNsoccernet: ოლიმპიკი ლიონი 
* ლიონის რეზერვები
* Yearly Ligue 1 performance
ოლიმპიკი მარსელი (საფეხბურთო კლუბი)

**საფეხბურთო კლუბი მარსელი** () — საფრანგეთის საფეხბურთო კლუბი ქალაქ მარსელიდან, დაარსდა 1899 წელს. გამოდის საფრანგეთის უმაღლეს საფეხბურთო ჩემპიონატში.

## ჯილდოები 
### საფრანგეთი 
* **საფრანგეთის ჩემპიონატი:**
** **ჩემპიონი (9):** 1936/37, 1947/48, 1970/71, 1971/72, 1988/89, 1989/90, 1990/91, 1991/92, 1992/1993 (ტიტული ჩამოერთვა), 2009/2010
** **ვიცე-ჩემპიონი (9):** 1937/38, 1938/39, 1969/70, 1974/75, 1986/87, 1993/94, 1998/99, 2006/07, 2008/09
* **საფრანგეთის ჩემპიონატი (მეორე ლიგა):**
** **ჩემპიონი (1):** 1995
** **ვიცე-ჩემპიონი (3):** 1966, 1984, 1996
* **საფრანგეთის თასი:**
** **მფლობელი (10):** 1924, 1926, 1927, 1935, 1938, 1943, 1969, 1972, 1976, 1989
** **ფინალისტი (8):** 1934, 1940, 1954, 1986, 1987, 1991, 2006, 2007
* **საფრანგეთის სუპერთასი:**
** **მფლობელი (1):** 1971
** **მონაწილე (2):** 1969, 1972

### საერთაშორისო 
* **უეფა-ს ჩემპიონთა ლიგა:**
** **გამარჯვებული (1):** 1992-93
** **ფინალისტი (1):** 1990-91
* **უეფა-ს თასი:**
** **ფინალისტი (2):** 1998-99, 2003-04
* **ინტერტოტოს თასი:**
** **მფლობელი (2):** 2005, 2006

## რესურსები ინტერნეტში 
* 
* 
* საფრანგეთის ლიგის ოფიციალურ ვებგვერდზე   
* უეფა-ს ოფიციალურ ვებგვერდზე 

კატეგორია:საფრანგეთის საფეხბურთო კლუბები
კატეგორია:ოლიმპიკი მარსელი (საფეხბურთო კლუბი)
ენი (მრავალმნიშვნელოვანი)

სიტყვა **ენი** შესაძლებელია აღნიშნავდეს:

*ენი — ქართული ანბანის მეხუთე ასო
* ენი — მდინარე საფრანგეთში
* ენი — დეპარტამენტი საფრანგეთში
მეხუთე რესპუბლიკა

ისტორიის განმავლობაში არსებობდა რამდენიმე **მეხუთე რესპუბლიკა**, მათ შორის:

* საფრანგეთის მეხუთე რესპუბლიკა (1958-დღემდე)
* ფილიპინების მეხუთე რესპუბლიკა (1986-დღემდე)
* სამხრეთ კორეის მეხუთე რესპუბლიკა (1979-1987)
* ვენესუელის ბოლივარიული რესპუბლიკა, (1998-დღემდე)
**მეხუთე რესპუბლიკის მოძრაობა, ჰუგო შავეზის მემარცხენე სოციალისტური პოლიტიკური პარტია ვენესუელაში
* ნიგერის მეხუთე რესპუბლიკა (1999 წლიდან - დღემდე)
ბათუმის გერბი

მარჯვნივ|200 პქ
**ბათუმის გერბი** — ბათუმის თვითმმართველი ქალაქის სახელმწიფო სიმბოლო დროშასთან ერთად. მიღებულია ქალაქ ბათუმის საკრებულოს მიერ.

## აღწერილობა 
გერბის ფარის ლაჟვარდოვან ველს კვეთს ვერცხლის სამი ყაბიწი (მარცხნიდან მარჯვნივ). გერბის ფარის ცენტრში მოთავსებულია მცირე ფარი, რომელიც გადაკვეთილია ტალღისებურ ორ ნაწილად. ფარის პირველ ნაწილში მეწამულ ველზე გამოსახულია სამი ოქროს მონეტა (ბეზანტი). მეორე ნაწილი წარმოადგენს ვერცხლის ველს.

გერბის ფარის ზემოთ მოთავსებულია საქალაქო ოქროს გვირგვინი — სამკოშკიანი ქონგურებიანი გალავანი ნახევრად ღია ჭიშკრით. გერბის ფარს უკან ჯვარედინად მოთავსებულია ორი ოქროს ღუზა. გერბის ფარს გვერდებზე და ქვევით შემოყვება ვერცხლ-ლაჟვარდოვანი ბაფთა, რომლის ვერცხლის ველზე შავით ჩაწერილია დევიზი — „**ბათუმი**“.

## რესურსები ინტერნეტში 
* ბათუმის მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ბათუმი
ბათუმის დროშა

მინი|მარჯვნივ|200 პქ|ბათუმის დროშა
**ბათუმის დროშა** — ბათუმის თვითმმართველი ქალაქის სახელმწიფო სიმბოლო გერბთან ერთად. მიღებულია ქალაქ ბათუმის საკრებულოს მიერ.

## აღწერილობა 
ქალაქ ბათუმის დროშაზე ლურჯ ფონს ჰორიზინტალურად ყოფს სამი თეთრი სარტყელი. დროშის ცენტრში მოთავსებულია ბათუმის გერბის მცირე ფარი, რომელიც ტალღისებურად გაყოფილია ორ ნაწილად; პირველი ნაწილი - მეწამულ ველზე სამი ოქროს მონეტა (ბეზანტი). მეორე ნაწილი წარმოადგენს ვერცხლის ველს. ბათუმის დროშის პროპორცია არის 2:3.

## რესურსები ინტერნეტში 
* ბათუმის მუნიციპალიტეტის გერბი და დროშა

კატეგორია:საქართველოს მუნიციპალური დროშები
კატეგორია:ბათუმი
რაციონალური ეგოიზმი

**რაციონალური ეგოიზმი** ან **ეგოტიზმი** — პრინციპი ეთიკურ ფილოსოფიაში, რომლის მიხედვით სუბიექტის ქმედება რაციონალურია მხოლოდ და მხოლოდ მაშინ, თუ ის ამ სუბიექტის პირად ინტერესს ამართლებს. ეს შეხედულება ეგოიზმის ნორმატიული ფორმაა. თუმცა ის განსხვავდება ეგოიზმის სხვა ფორმებისგან, როგორიცაა ეთიკური ეგოიზმი და ფსიქოლოგიური ეგოიზმი. მაშინ როდესაც ფსიქოლოგიური ეგოიზმი მოტივაციის, ხოლო ეთიკური ეგოიზმი მორალურობის შესახებაა, რაციონალური ეგოიზმი არის შეხედულება რაციონალურობის შესახებ (სადაც რაციონალურობა მორალურობასთან დაკავშირებული შეიძლება არ იყოს). ეთიკური ეგოიზმი ასევე განსხვავდება ამორალიზმისგან.

## იხილეთ აგრეთვე 
*ტუსაღის დილემა

## ლიტერატურა 
*Baier, Kurt (1990). "Egoism" in *A Companion to Ethics*. Peter Singer (ed.), Blackwell: Oxford.
* Brink, D. 1992, "Sidgwick and the Rationale for Rational Egoism," in Essays on Henry Sidgwick, ed. B. Schultz, Cambridge: Cambridge University Press.

## რესურსები ინტერნეტში 
*The Red/Black Game 
*Game Theory and Objectivism

კატეგორია:ეგოიზმი
კატეგორია:ეპისტემიოლოგია
ძველი რეჟიმი

[thumb|150px|[ლუდოვიკო XIV როგორც მეფე-მზე]]
**ძველი რეჟიმი** ( [ɑ̃sjɛ̃ ʁeʒim]) — მიუთითებს მეტწილად არისტოკრატიულ, სოციალურ და პოლიტიკურ წყობაზე, რომელიც საფრანგეთში ვალუასა და ბურბონების დინასტიების მმართველობის პერიოდში დამყარდა (XIV-XVIII საუკუნეები).

ამ ტერმინის შემქმნელთა განსაზღვრებით ძველი რეჟიმი ჩამოყალიბდა შუა საუკუნეების ფრანგული მონარქიისგან და რამდენიმე საუკუნის შემდეგ 1789 წლის ფრანგულმა რევოლუციამ მოუღო ბოლო. ევროპის სხვა ძველ რეჟიმებსაც მსგავსი წინაპირობები ჰქონდა, თუმცა განსხვავებული დასასრული: ზოგიერთი შემდეგ კონსტიტუციურ მონარქიაში გადაიზარდა, ზოგიერთი კი ომებმა და რევოლუციებმა გაანადგურა.

ძალაუფლება ძველ რეჟიმში ემყარებოდა სამ პილასტრს: მონარქიას, სამღვდელოებასა და არისტოკრატიას. საზოგადოება დაყოფილი იყო სამ ფენად: პირველი ფენა, კათოლუკური სამღვდელოება; მეორე ფენა, არისტოკრატია; და მესამე ფენა, დანარჩენი მოსახლეობა. ძველმა რეჟიმმა შეინარჩუნა მანამდე არსებული ფეოდალური სისტემის მრავალი ასპექტი, მათ შორის წარჩინებულთა და არისტოკრატიის პრივილეგიები, რასაც მხარს უჭერდა მეფეთა ღვთაებრივი უფლებების დოქტრინაც. წინა ფეოდალური წყობისგან ის განსხვადებოდა იმით, რომ ძალაუფლება სულ უფრო კონცენტრირებული ხდებოდა აბსოლუტურ მონარქიაში.

## ლიტერატურა 
* Baker, Keith, ed. *The Political Culture of the Old Regime* (1987), articles by leading scholars
* Behrens, C.B.A. *Ancien Regime* (1989)
* Black, Jeremy. *From Louis XIV to Napoleon: The Fate of a Great Power* (1999)
* Doyle, William, ed. *Old Regime France: 1648-1788* (2001) excerpt and text search
* Goubert, Pierre. *Louis XIV and Twenty Million Frenchmen* (1972), social history from Annales School
* Goubert, Pierre. *The French Peasantry in the Seventeenth Century* (1986) excerpt and text search
* Holt, Mack P. *Renaissance and Reformation France: 1500-1648* (2002) excerpt and text search
* Jones, Colin. *The Great Nation: France from Louis XV to Napoleon, 1715-99* (2002). excerpt and text search
** Scholarly bibliography by Colin Jones (2002)

კატეგორია:საფრანგეთის ისტორია
საფრანგეთის მეხუთე რესპუბლიკა

**მეხუთე რესპუბლიკა** — საფრანგეთის მიმდინარე რესპუბლიკური კონსტიტუციაა, რომელიც 1958 წლის 5 ოქტომბრიდან მოქმედებს. მეხუთე რესპუბლიკის წინამორბედი იყო საფრანგეთის მეოთხე რესპუბლიკა, რომლის დაშლამ გამოიწვია საპარლამენტო მთავრობის ნახევრად-საპრეზიდენტო სისტემით შეცვლა. ეს არის საფრანგეთის ხანგრძლივობით მესამე რეჟიმი, ძველი წყობისა (Ancien Régime) და მესამე რესპუბლიკის შემდეგ. 

## ლიტერატურა 
* Brouard, Sylvain et al. *The French Fifth Republic at Fifty: Beyond Stereotypes* (French Politics, Society and Culture) (2009)
* Lewis-Beck, Michael S., et al. eds. *French Presidential Elections* (Palgrave Macmillan; 2012) 232 pages; studies of four presidential contests over the past two decades.

კატეგორია:საფრანგეთის მეხუთე რესპუბლიკა
კატეგორია:საფრანგეთის მთავრობა
კატეგორია:ქვეყნები ანბანის მიხედვით
პაულუ მენდეს და როშა

**პაულუ მენდეს და როშა** (Paulo Mendes da Rocha; დ. 25 ოქტომბერი, 1928, ვიტორია — გ. 23 მაისი, 2021) — ბრაზილიელი არქიტექტორი, მის ვან დერ როესა (2000) და პრიცკერის (2006) პრემიების ლაურეატი. 1957 წლიდან დაწყებული, მისი ნამუშევრები ძირითადად ბრაზილიით შემოიფარგლება. მათი უმრავლესობა ბეტონით არის ნაგები, მეთოდით, რომელსაც ხშირად "ბრაზილიურ ბრუტალიზმს" უწოდებენ, რაც შენობების სწრაფად და იაფად აგების საშუალებას იძლეოდა. მის გამორჩეულ ნამუშევართა დიდი ნაწილი სან-პაოლოშია და ამ ქალაქის გაკეთილშობილებაში დიდი წვლილი მიუძღვის.

## სქოლიო 
კატეგორია:ბრაზილიელი არქიტექტორები
კატეგორია:პრიცკერის პრემიის ლაურეატები
კატეგორია:დაბადებული 1928
ტომას ჰენდრიკსი

**ტომას ენდრიუს ჰენდრიკსი** ( დ. 19 სექტემბერი, 1819 — გ. 25 ნოემბერი, 1885) — ამერიკელი პოლიტიკოსი, აშშ-ის 21-ე ვიცე-პრეზიდენტი. პოსტის დაკავებიდან რამდენიმე თვეში გარდაიცვალა.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:აშშ-ის სენატორები
კატეგორია:ინდიანის გუბერნატორები
კატეგორია:დაბადებული  19 სექტემბერი
კატეგორია:დაბადებული 1819
კატეგორია:გარდაცვლილი 25 ნოემბერი
კატეგორია:გარდაცვლილი 1885
ალენ-ფურნიე

**ალენ-ფურნიე** (; ფსევდონიმი; ნამდ. სახელი **ანრი ფურნიე**; დ. 3 ოქტომბერი, 1886 — გ. 22 სექტემბერი, 1914) — ფრანგი მწერალი და ჯარისკაცი. ავტორია ერთადერთი რომანისა „დიდი მოლნი“ (*Le Grand Meaulnes*, 1913 წელი), რომლის საფუძველზე გადაღებულია ორი კინოფილმი, ხოლო თვით ნაწარმოები ფრანგული ლიტერატურის კლასიკად არის აღიარებული.

დაიბადა 1886 წლის 3 ოქტომბერს ქალაქ ლა-შაპელ-დ'ანჟიონში. სახელი გაითქვა რომანის წყალობით, რომელშიც ლირიკული მანერით აღწერილი აქვს ბავშვობის წლების, სკოლის, თამაშების და ყმაწვილკაცობის ფიქრების მოგონებები. რომანში შერწყმულია დინამიური სიუჟეტი და რომანტიკული ინტრიგა ფრანგული პროვინციული ცხოვრების რეალისტური აღწერით.

რომანის გამოცემის შემდეგ ალენ-ფურნიე შეძლებული პოლიტიკოს კლოდ კაზიმირ-პერიეს მდივნად მოეწყო, რომელთან ერთადაც მუშაობდა წიგნზე „ბრესტი, ტრანსატლანტიკური პორტი“ (). მწერალი ფრონტზე დაიღუპა პირველი მსოფლიო ომის დაწყებისას, 1914 წლის 22 სექტემბერს, სან-რემის ტყეში ვერდენთან, მარნთან პირველი ბრძოლისას.

## რესურსები ინტერნეტში
* 
* 
* 
* 

## სქოლიო
კატეგორია:ფრანგი მწერლები
კატეგორია:დაბადებული 1886
კატეგორია:გარდაცვლილი 1914
კატეგორია:XX საუკუნის ფრანგი რომანისტები
კატეგორია:XX საუკუნის ფრანგი მამაკაცი მწერლები
კატეგორია:ფრანგი მამაკაცი რომანისტები
კატეგორია:XX საუკუნის ფსევდონიმიანი მწერლები
კატეგორია:მწერლები ანბანის მიხედვით
საფრანგეთის მოქალაქის პასპორტი

**საფრანგეთის რესპუბლიკის მოქალაქის პასპორტი** — საფრანგეთის რესპუბლიკის მოქალაქის პასპორტი, რომელიც წარმოადგენს ადამიანის პირადობის დამადასტურებელ საბუთს საზღვარგარეთ. გარდა ამისა, პასპორტი არის ადამიანის მიერ საფრანგეთის მოქალაქეობის ქონის დამადასტურებელი საბუთი. 
საფრანგეთის პასპორტი წითელი ფერისაა; მისი გარეკანზე გამოსახულია საფრანგეთის რესპუბლიკის გერბი. სიტყვა **PASSEPORT** () განლაგებულია გერბის ქვევით, ხოლო მის ზემოთ არსებობს წარწერები *"Union européenne"* (), *"République française"* (). ფრანგული პასპორტი იყენებს ევროკავშირის პასპორტების სტანდარტულ დიზაინს და შეიცავს 36 გვერდს.

## რესურსები ინტერნეტში
* Fiche du passeport pour personnes majeures sur service-public.fr 
* Fiche du passeport pour personnes mineurs sur service-public.fr 
* Fiche du passeport gratuit sur service-public.fr 

კატეგორია:საფრანგეთი
კატეგორია:პასპორტები ქვეყნების მიხედვით
ამბროლაურის მუნიციპალიტეტის გერბი

**ამბროლაურის მუნიციპალიტეტის გერბი** — ამბროლაურის მუნიციპალიტეტის სახელმწიფო სიმბოლო დროშასთან ერთად. მიღებულია ამბროლაურის მუნიციპალიტეტის საკრებულოს მიერ.

## აღწერილობა 
გერბის ფარის მეწამულ ველზე გამოსახულია ვერცხლის სამმწვერვალიანი მთა, რომლის შუა მწვერვალი მაღალია; მთაზე მოთავსებულია სტილიზებული ფორმის ყურძნის მეწამული მტევანი ორი ფოთლით. მთის ზემოთ გამოსახულია ვერცხლის ბოლნური ჯვარი მეწამულ ველზე.

გერბის ფარის ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

გერბის ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია დევიზი — „**ამბროლაური**“.

## რესურსები ინტერნეტში
* ამბროლაურის მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ამბროლაურის მუნიციპალიტეტი
ამბროლაურის მუნიციპალიტეტის დროშა

მინი|მარჯვნივ|200px|ამბროლაურის დროშა
**ამბროლაურის მუნიციპალიტეტის დროშა** — ამბროლაურის მუნიციპალიტეტის სახელმწიფო სიმბოლო გერბთან ერთად. მიღებულია ქალაქ ამბროლაურის საკრებულოს მიერ.

## აღწერილობა 
ამბროლაურის დროშის ველი გაყოფილია ჰორიზონტალურად ორ ნაწილად. პირველ ნაწილს დროშის 2/3 უჭირავს, მეორე ნაწილს 1/4. პირველი ნაწილი - მეწამულ ველზე ვერცხლის ბოლნური ჯვარი. მეორე ნაწილი წარმოადგენს ვერცხლის ველს. ამბროლაურის დროშის პროპორცია არის 2:3.

## რესურსები ინტერნეტში
* ამბროლაურის მუნიციპალიტეტის გერბი და დროშა

კატეგორია:საქართველოს მუნიციპალური დროშები
კატეგორია:ამბროლაურის მუნიციპალიტეტი
ბოლნისის მუნიციპალიტეტის გერბი

**ბოლნისის მუნიციპალიტეტის გერბი** — ბოლნისის მუნიციპალიტეტის სახელმწიფო სიმბოლო დროშასთან ერთად. მიღებულია ბოლნისის მუნიციპალიტეტის საკრებულოს მიერ.

## აღწერილობა 
გერბის ფარის მეწამულ ველზე მოთავსებულია ვერცხლის — წრეში ჩასმული ჰერალდიკური ("ბოლნური") ჯვარი. 

გერბის ფარის ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით. გერბის ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე ასომთავრული შავით ჩაწერილია დევიზი — „**ბოლნისი**“.

## რესურსები ინტერნეტში
* ბოლნისის მუნიციპალიტეტის დროშა და გერბი

კატეგორია:საქართველოს მუნიციპალური გერბები
კატეგორია:ბოლნისის მუნიციპალიტეტი
ბოლნისის მუნიციპალიტეტის დროშა

მინი|მარჯვნივ|200 პქ|ბოლნისის დროშა
**ბოლნისის მუნიციპალიტეტის დროშა** — ბოლნისის მუნიციპალიტეტის სახელმწიფო სიმბოლო გერბთან ერთად. მიღებულია ბოლნისის მუნიციპალიტეტის საკრებულოს მიერ.

## აღწერილობა 
ბოლნისის დროშის მეწამულ ველზე მოთავსებულია ვერცხლის წრეში ჩასმული ჰერალდიკური („ბოლნური“) ჯვარი, ზომით დროშის სიმაღლის 2/3. ბოლნისის დროშის პროპორცია არის 2:3.

## რესურსები ინტერნეტში
* ბოლნისის მუნიციპალიტეტის დროშა და გერბი

კატეგორია:საქართველოს მუნიციპალური დროშები
თეთრიწყაროს მუნიციპალიტეტის დროშა

მინი|მარჯვნივ|200 პქ|თეთრი წყაროს დროშა
**თეთრიწყაროს მუნიციპალიტეტის დროშა** - თეთრიწყაროს მუნიციპალიტეტის სახელმწიფო სიმბოლო გერბთან ერთად. მიღებულია თეთრი წყაროს მუნიციპალიტეტის საკრებულოს მიერ.

## აღწერილობა
თეთრი წყაროს დროშას 2 ნაწილად ლაჟვარდოვან და მეწამულ ველებად ირიბად, მარცხნიდან მარჯვნივ ყოფს ვერცხლის (თეთრი) ყაბიწი.  თეთრი წყაროს დროშის პროპორცია არის 2:3.

## რესურსები ინტერნეტში
* თეთრი წყაროს მუნიციპალიტეტის დროშა და გერბი 

კატეგორია:საქართველოს მუნიციპალური დროშები
ბორჯომის მუნიციპალიტეტის დროშა

მინი|მარჯვნივ|200 პქ|ბორჯომის დროშა
**ბორჯომის მუნიციპალიტეტის დროშა** - ბორჯომის მუნიციპალიტეტის სიმბოლო გერბთან ერთად. მიღებულია ბორჯომის მუნიციპალიტეტის საკრებულოს მიერ.

## აღწერილობა 
დროშა გაყოფილია ოთხ ნაწილად. I და IV ნაწილში თეთრ ველზე თითო მწვანე ნაძვია გამოსახული, ხოლო II და III  ნაწილში მწვანე ველზე თითო თეთრი ნაძვი. დროშის ცენტრში  გამოსახულია ფარი, რომლის მეწამულ ველზე ვერცხლის ირემია მოთავსებული.

დროშის პროპორციაა 2:3.

## რესურსები ინტერნეტში
* ბორჯომის მუნიციპალიტეტის დროშა და გერბი

კატეგორია:საქართველოს მუნიციპალური დროშები
კატეგორია:ბორჯომის მუნიციპალიტეტი
თეთრიწყაროს მუნიციპალიტეტის გერბი

**თეთრიწყაროს მუნიციპალიტეტის გერბი** — თეთრიწყაროს მუნიციპალიტეტის სახელმწიფო სიმბოლო დროშასთან ერთად. მიღებულია თეთრი წყაროს მუნიციპალიტეტის საკრებულოს მიერ.

## აღწერილობა
გერბის ფარი გაყოფილია ოთხ ნაწილად. 
*I ნაწილი — ლაჟვარდის ველზე გადაჯვარედინებული ოქროს მახვილი და ოქროს შურდული. 
*II ნაწილი — მეწამულ ველზე ვერცხლის ბაშელიერი, რომელზეც გამოსახულია მეწამული ჯვარი. 
*III ნაწილი — მეწამულ ველზე მარცხნიდან მარჯვნივ ტალღისებური, შემცირებული ვერცხლის ყაბიწი. 
*IV ნაწილი — ლაჟვარდის ველზე ოქროს მშვილდ-ისარი. 

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია კარიბჭით.  

გერბის ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია დევიზი — „**თეთრიწყარო**“. მახვილი და შურდული მიანიშნებს დიდგორის ბრძოლაზე, ალამი — საბარათიანოს სადროშოზე, მშვილდისარი — სამშვილდეზე.

## რესურსები ინტერნეტში
* თეთრი წყაროს მუნიციპალიტეტის დროშა და გერბი

კატეგორია:საქართველოს მუნიციპალური გერბები
კატეგორია:თეთრიწყაროს მუნიციპალიტეტი გერბები
აჭარის ავტონომიური რესპუბლიკის გერბი

thumb|right|200px|აჭარის ავტონომიური რესპუბლიკის გერბი
**აჭარის ავტონომიური რესპუბლიკის გერბი** - აჭარის ავტონომიური რესპუბლიკის სახელმწიფო სიმბოლო აჭარის დროშასთან ერთად, რაც დადგენილია საქართველოს კონსტიტუციური კანონით „აჭარის ავტონომიური რესპუბლიკის სტატუსის შესახებ“. შემოღებულ იქნა 2008 წელს, აჭარის ავტონომიური რესპუბლიკის კონსტიტუციის მიღებასთან ერთად, ძალაშია 2008 წლის 4 აგვისტოდან.

## აღწერილობა 
თანახმად კონსტიტუციური კანონისა „აჭარის ავტონომიური რესპუბლიკის სტატუსის შესახებ“, აჭარის ავტონომიური რესპუბლიკის გერბი განისაზღვრება რესპუბლიკის კონსტიტუციით და მასში აუცილებლად უნად იყოს გათვალისწინებული საქართველოს სახელმწიფო გერბის ელემენტები. კონსტიტუციის თანახმად, გერბის გამოყენების წესი განისაზღვრება აჭარის ავტონომიური რესპუბლიკის კანონით.

## იხილეთ აგრეთვე 
* აჭარის ავტონომიური რესპუბლიკის დროშა

## რესურსები ინტერნეტში 
* 

## სქოლიო 
კატეგორია:აჭარის ავტონომიური რესპუბლიკა
კატეგორია:ჰერალდიკა
კატეგორია:გერბები ანბანის მიხედვით
ბორჯომის მუნიციპალიტეტის გერბი

**ბორჯომის მუნიციპალიტეტის გერბი** — ბორჯომის მუნიციპალიტეტის სახელმწიფო სიმბოლო დროშასთან ერთად. მიღებულია ბორჯომის მუნიციპალიტეტის საკრებულოს მიერ.

## აღწერილობა 
გერბის ფარი გაყოფილია ოთხ ნაწილად. 
* პირველი ნაწილი — მეწამულ ველზე ვერცხლის ირემი. 
* მეორე ნაწილი — ლურჯ ველზე ვერცხლის წყარო. 
* მესამე ნაწილი — ვერცხლის ველზე სამი მწვანე ნაძვი, რომლის ზედა მარცხენა ნაძვი ნახევრადაა გამოსახული. 
* მეოთხე ნაწილი — მწვანე ველზე ვერცხლის სამი ნაძვი, რომლის მარჯვენა ზედა ნაძვი ნახევრადაა გამოსახული. 

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით. 

გერბის ფარს ქვემოთ მოთავსებულია დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — „**ბორჯომი**“.

## რესურსები ინტერნეტში
* ბორჯომის მუნიციპალიტეტის დროშა და გერბი

კატეგორია:საქართველოს მუნიციპალური გერბები
კატეგორია:ბორჯომის მუნიციპალიტეტი
მონაკო (საფეხბურთო კლუბი)

**საფეხბურთო კლუბი მონაკო** () — მონაკოს საფეხბურთო კლუბი, დაარსდა 1924 წლის 23 აგვისტოს. მონაწილეობს საფრანგეთის ჩემპიონატში.

## ჯილდოები 
* **საფრანგეთის ჩემპიონი: 7
1960-1961, 1962-1963, 1977-1978, 1981-1982, 1996-1997, 1999-2000

* **საფრანგეთის თასის მფლობელი: 5
1960, 1963, 1980, 1985, 1992

* **საფრანგეთის სუპერთასის მფლობელი: 4
1961, 1985, 1997, 2000

* **საფრანგეთის ლიგის თასი: 1
2003

## რესურსები ინტერნეტში 
*  კლუბის ოფიციალური საიტი 
*  არაოფიციალური საიტი

კატეგორია:მონაკო (საფეხბურთო კლუბი)
კატეგორია:საფრანგეთის საფეხბურთო კლუბები